Държавен вестник, бр. 76, 2024 г., стр. 19

БРОЙ  76	
Д Ъ Р Ж А В Е Н  В Е С Т Н И К 	
СТР.  19   
нералния секретар да декларира, че за целите 
на прилагането на настоящата Конвенция тя 
приравнява мотопедите към мотоциклетите 
(член 1, (1). Всяка държава може впоследствие 
и по всяко време да оттегли декларацията си 
чрез уведомление до генералния секретар.
3. Декларациите, предвидени в параграф 2 
от този член, влизат в сила шест месеца след 
датата, на която генералният секретар е по­
лучил уведомление за тях, или на датата, на 
която Конвенцията влиза в сила за държава­
та, направила декларацията, в зависимост от 
това коя от двете дати е настъпила по-късно.
4. Резерви по настоящата Конвенция и 
приложенията към нея, различни от резер­
вите, предвидени в параграф 1 от този член, 
се допускат, при условие че са направени в 
писмена форма и ако са направени преди 
депозирането на документа за ратификация 
или присъединяване, са потвърдени в този 
документ. Генералният секретар съобщава 
тези резерви на всички държави, посочени в 
член 37, параграф 1 от настоящата Конвенция.
5. Всяка Договаряща страна, която е на­
правила резерва или декларация съгласно 
параграфи 1 и 4 от този член, може да я 
оттегли по всяко време чрез уведомление до 
генералния секретар.
6. Резерва, направена в съответствие с 
параграф 4 от настоящия член:
(а) изменя за Договарящата страна, напра­
вила резервата, разпоредбите на Конвенцията, 
за които се отнася резервата, в рамките на 
тази резерва;
(б) изменя тези разпоредби в същата степен 
и за другите Договарящи страни в отношенията 
им с Договарящата страна, направила резервата.
Член 47
В допълнение към декларациите, уведомле­
нията и съобщенията, предвидени в членове 41 
и 46 от настоящата Конвенция, генералният 
секретар уведомява всички държави, посочени 
в член 37, параграф 1, за следното:
(а) подписванията, ратификациите и при­
съединяванията съгласно член 37;
(б) декларации по член 38;
(в) датите на влизане в сила на настоящата 
Конвенция в съответствие с член 39;
(г) датата на влизане в сила на измененията 
на настоящата Конвенция в съответствие с 
член 41, параграфи 2 и 5;
(д) денонсиранията съгласно член 42;
(е) прекратяване на действието на настоя­
щата Конвенция съгласно член 43.
Член 48
Оригиналът на настоящата Конвенция, 
съставен в един екземпляр на китайски, ан­
глийски, френски, руски и испански език, които 
езици са еднакво автентични, се депозира при 
генералния секретар на Организацията на 
обединените нации, който изпраща заверени 
копия на всички държави, посочени в член 37, 
параграф 1 от настоящата Конвенция.
В потвърждение на което долуподписаните 
представители, надлежно упълномощени от 
своите правителства, подписаха настоящата 
Конвенция.
Съставена във Виена на осми ноември 
хиляда деветстотин шестдесет и осма година.
Приложение 1
ПРЕДУПРЕДИТЕЛНИ ПЪТНИ ЗНАЦИ ЗА 
ОПАСНОСТ, РАЗЛИЧНИ ОТ ТЕЗИ, КОИТО 
СE ПОСТАВЯТ ПРЕДИ КРЪСТОВИЩА ИЛИ 
ЖЕЛЕЗОПЪТНИ ПРЕЛЕЗИ
Забележка: За предупредителните пътни 
знаци за опасност, които се поставят преди 
кръстовищата, виж Приложение 2, раздел Б. 
За предупредителните пътни знаци за опас­
ност, които се поставят преди железопътни 
прелези, виж Приложение 3, раздели А и В.
РАЗДЕЛ А. МОДЕЛИ НА ПРЕДУПРЕ­
ДИТЕЛНИ ПЪТНИ ЗНАЦИ ЗА ОПАСНОСТ
Пътният знак „ПРЕДУПРЕЖДЕНИЕ ЗА 
ОПАСНОСТ“ трябва да бъде от модел Аa 
или модел Аb.
Моделът Аа е равностранен триъгълник 
с хоризонтална основа и връх, разположен 
вертикално над нея; фонът е бял или жълт, 
а граничната ивица – червена. Моделът Аb е 
квадрат с един вертикален диагонал; фонът е 
жълт, а граничната ивица, която е само ръб, 
е черна. Освен ако в описанието е посочено 
друго, символите, изобразени върху тези пътни 
знаци, трябва да са черни или тъмносини.
Страната на пътния знак с нормален размер 
от модел Аа трябва да е с размери около 0,90 м 
(3 фута); страната на пътния знак с малък 
размер от модел Аа трябва да е с размери 
не по-малки от 0,60 м (2 фута). Страната на 
пътния знак с нормален размер от модел Аb 
трябва да е с размери приблизително 0,60 м 
(2 фута); страната на пътния знак с малък 
размер от модел Аb трябва да е с размери не 
по-малки от 0,40 м (1 фут и 4 инча).
По отношение на избора между модели Аа 
и Аb вж. член 5, параграф 2 и член 9, пара­
граф 1 от настоящата Конвенция.
РАЗДЕЛ Б. СИМВОЛИ НА ПРЕДУПРЕДИ­
ТЕЛНИТЕ ПЪТНИ ЗНАЦИ ЗА ОПАСНОСТ 
И УКАЗАНИЯ ЗА ИЗПОЛЗВАНЕТО ИМ
1. Опасен завой или завои
Предупреждението за опасен завой или за 
последователни опасни завои се дава с един 
от следните символи, в зависимост от това 
кой е подходящ:
A 1a: „ОПАСЕН ЗАВОЙ НАЛЯВО“
A 1b: „ОПАСЕН ЗАВОЙ НАДЯСНО“
A 1c: „ПОСЛЕДОВАТЕЛНИ ОПАСНИ 
ЗАВОИ, ПЪРВИЯТ ОТ КОИТО Е НАЛЯВО“
A 1d: „ПОСЛЕДОВАТЕЛНИ ОПАСНИ 
ЗАВОИ, ПЪРВИЯТ ОТ КОИТО Е НАДЯСНО“